Amikor akváriumi növényeket vásárolsz legyen szó igényesebb vagy kezdőknek szánt akváriumi növényekről, két típust különböztetünk meg. Laboratóriumi steril növények, és minden más. A laboratóriumi steril növények egy zselés, tápanyagokban gazdag „talajban” nevelkednek, és csomagolásukkor is steril körülményeket biztosítanak. A másik csoportba olyan növények tartoznak, amelyek nem sterilek. Ezek lehetnek, gyűrűs, kosaras, előre csomagolt vagy dobozos növény (ha ilyen növényeket vásárolsz ne felejtkezz meg az akváriumi növények fertőtlenítéséről). A zselés növények picik és zsengék, a többi növény nagyobb és raktározott tápanyagokban gazdagabb. Ha a zselés növény nem kap elegendő tápanyagot az állapota rohamosan romlani fog. Az ajánlásunk az, ha zselés növényeket ültetsz akkor más az ültetés pillanatától növénytápozz. Ha induló akváriumod van, és nem zselés növényeket vásároltál, akkor a növények a saját tartalékaikból hetekig jól elvan. Viszont itt is azt javasoljuk, hogy kezd meg a növénytápozást, viszont sűrítsed a vízcsere intervallumokat, hogy megakadályozd az algák hirtelen elszaporodását!